Държавен вестник, бр. 64, 2025 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  64
„(4) При неизправна кормилна уредба или 
друга повреда, която не позволява теглене с 
твърда или гъвкава връзка, моторните пре­
возни средства могат да се преместват само 
от автомобил или ремарке със специално 
предназначение за тази цел или с колесар със 
седлово прикачно устройство.“
§ 22. В чл. 91 се правят следните изменения 
и допълнения:
1. В ал. 3 след думата „средства“ се добавя 
„собственост“, след думите „Националното 
тол управление при Агенция „Пътна инфра­
структура“, определени от председателя на 
управителния съвет на агенцията“ съюзът 
„и“ се заличава, а след думите „структури 
на Държавната комисия по сигурността на 
информацията, определени от председателя на 
комисията“ се добавя „структури на Държавна 
агенция „Технически операции“, определени 
от председателя на агенцията и“.
2. В ал. 4 думите „Министерството на 
транспорта, информационните технологии и 
съобщенията“ се заменят с „Министерството 
на транспорта и съобщенията“.
3. Създават се ал. 4а и 4б:
„(4а) Специален режим на движение ползват 
и моторните превозни средства на ведомства­
та и структурите по ал. 3 и 4, ползвани на 
основание договор за лизинг или финансов 
лизинг със или без право на закупуване, както 
и предоставени от министъра на финансите 
на основание чл. 3, ал. 5 от Закона за Нацио­
налната агенция за приходите.
(4б) При обявено бедствено положение 
доброволните формирования по чл. 41, ал. 1 
от Закона за защита при бедствия могат да 
ползват специален режим на движение с мо­
торни превозни средства, предназначени за 
предотвратяване или овладяване на бедствия, 
пожари и извънредни ситуации и отстраняване 
на последиците от тях. Кметът на общината 
определя със заповед моторните превозни 
средства, ползвани от доброволните формиро­
вания, предназначени за предотвратяване или 
овладяване на бедствия, пожари и извънредни 
ситуации и отстраняване на последиците от 
тях, които могат да ползват специален режим 
на движение.“
§ 23. В глава втора наименованието на 
раздел XIX се изменя така: „Спиране. Прес­
той. Паркиране. Пътно превозно средство, 
спряно поради повреда“.
§ 24. В глава втора, в раздел XIX се съз­
дава чл. 92а:
„Чл. 92а. (1) При спиране скоростта на 
движение на пътното превозно средство се 
намалява плавно. Рязкото спиране е забранено, 
освен ако това е необходимо за избягване на 
пътнотранспортно произшествие.
(2) За пропускане на участниците в дви­
жението, които са с предимство, спирането 
се извършва в заеманата лента за движение.“
§ 25. В чл. 98, ал. 2 се създава т. 7:
„7. на сигнализирано и специално устроено 
място за престой на таксиметрови автомо­
били.“
§ 26. В чл. 100, ал. 1 се правят следните 
изменения:
1. В т. 4 думите „министъра на транспорта, 
информационните технологии и съобщения­
та“ се заменят с „министъра на транспорта 
и съобщенията“.
2. Точка 6 се отменя.
§ 27. В чл. 101, ал. 4 след думите „чл. 147, 
ал. 1“ се добавя „и чл. 127, ал. 4“.
§ 28. В чл. 102 се създава ал. 3:
„(3) Собственикът или ползвателят е длъжен 
да не допуска движението по път на пътно 
превозно средство, ако пътното превозно 
средство е с размери, маса или натоварване 
на ос, които надвишават нормите, определени 
с акт на министъра на регионалното развитие 
и благоустройството.“
§ 29. В чл. 104а думите „мобилен теле­
фон“ се заменят с „мобилно устройство за 
комуникация или друго мобилно устройство“, 
запетаята пред думата „освен“ и думите „на 
телефона“ се заличават, а след думите „ръцете 
му“ се добавя „или чрез системите за кому­
никация и управление, с които е оборудвано 
превозното средство“.
§ 30. В чл. 106 се създават ал. 3 и 4:
„(3) Водачите по ал. 1:
1. направляват или водят превозното сред­
ство или животните в най-дясната част на 
пътното платно освен при заобикаляне, из­
преварване и престрояване с цел завиване;
2. управляват пътните превозни средства 
в колона не повече от две непосредствено 
едно след друго;
3. при езда не водят друго животно отстрани 
и не се движат успоредно с друг ездач;
4. не превеждат животни през пътя, ако 
това застрашава безопасността на движението.
(4) Пътните превозни средства с животинска 
тяга могат да се управляват по платното за 
движение само от лица, които са на възраст 
не по-малка от 16 години.“
§ 31. В чл. 113 се правят следните измене­
ния и допълнения:
1. В ал. 1:
а) в т. 1 след думата „движение“ се добавя 
„да спрат, да се огледат наляво и надясно и“;
б) точка 3 се изменя така:
„3. да спазват сигналите на регулировчика 
и светлинните сигнали;“
в) в т. 4 думите „от парапети или вериги“ 
се заличават;
г) създават се т. 5 и 6:
„5. да не използват мобилен телефон или 
друго мобилно устройство за комуникация или 
друго средство, отклоняващи вниманието им;
6. да пропуснат приближаващите релсови 
превозни средства.“